{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o izmjenama i dopunama Pravilnika o proračunskim klasifikacijama"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MLADENKA KARAČIĆ","PRAVILNIK O IZMJENAMA I DOPUNAMA PRAVILNIKA O PRORAČUNSKIM KLASIFIKACIJAMA","Planiranje po ekonomskoj klasifikaciji se s godinama pojednostavnilo. S planiranja na razini odjeljka (4. razina) najprije se prešlo na razinu podskupine (3. razina), da bi se sad plan donosio na razini skupine (2. razina). Međutim, i dalje se izvršava i izvještava o izvršenju na razini odjeljka, a evidentiranje se obvezno provodi na razini osnovnog računa (5. razina) s tim da se može po potrebi otvarati i dodatna analitika. \nAko je već potrebno uvođenje obveznih podizvora (3. razina) te dodatne analitike (čak do 7. razine), zar se to ne može primjenjivati u izvršavanju, izvještavanju i knjigovodstvu, a da se planiranje pojednostavi? Posebno stoga što u trenutku pripreme i donošenja proračuna i projekcija za sljedeće dvije godine mnogi podaci potrebni za planiranje takvih analitičkih izvora financiranja nisu poznati.","Primljeno na znanje","Komentar se prima na znanje.\n\nRadi jasnijeg izričaja teksta Pravilnika, predlagatelj u članku 1. prijedloga Pravilnika o izmjenama i dopunama Pravilnika o proračunskim klasifikacijama dodaje novi stavak koji glasi: \n\n\"U posebnom dijelu proračuna i financijskog plana najniža razina oznake izvora financiranja, u smislu pravilnika kojim je uređeno planiranje u sustavu proračuna, smatra se razina skupine odnosno podskupine u skladu s Prilogom 2 ovoga Pravilnika.“"]
[2,"MIRO OPAČAK","PRAVILNIK O IZMJENAMA I DOPUNAMA PRAVILNIKA O PRORAČUNSKIM KLASIFIKACIJAMA","Prijedlog izmjena i dopuna\n\n\n\n\n1. Novi podrazred proračunske klasifikacije (u okviru rashoda za obrazovanje, socijalnu skrb i ljudska prava)\n\n\n\n\n„U okviru ekonomske klasifikacije rashoda uvodi se posebna stavka za financiranje mjera pristupačnosti komunikacije za gluhe, nagluhe i gluhoslijepe osobe (npr. troškovi tumača hrvatskog znakovnog jezika, titlovanja i tehničkih pomagala).“\n\n\n\n\n⸻\n\n\n\n\n2. U okviru funkcijske klasifikacije – socijalna zaštita\n\n\n\n\n„Dodaje se potkategorija ‘Podrška osobama s invaliditetom – gluhe i nagluhe osobe’, radi transparentnog praćenja javnih sredstava namijenjenih ovoj skupini građana.“\n\n\n\n\n⸻\n\n\n\n\n3. U okviru programske klasifikacije (nacionalne strategije i programi)\n\n\n\n\n„Dodaje se obveza da se programi i projekti koji se financiraju iz državnog proračuna u području obrazovanja, kulture, pravosuđa, turizma i javne uprave izvještavaju i prema kriteriju pristupačnosti gluhima i nagluhima.“ \n Obrazloženje\n • Trenutne proračunske klasifikacije ne omogućuju jasno praćenje rashoda i ulaganja usmjerenih na gluhe i nagluhe osobe.\n • Uvođenjem posebnih podrazreda i potkategorija omogućilo bi se transparentno planiranje i izvještavanje o javnim sredstvima za pristupačnost (npr. tumači znakovnog jezika, titlovanje, asistivne tehnologije).\n • Time bi se osigurala usuglašenost sa Zakonom o hrvatskom znakovnom jeziku i drugim sustavima komunikacije gluhih i gluhoslijepih osoba te s Konvencijom UN-a o pravima osoba s invaliditetom.\n • Ovaj prijedlog pridonosi proračunskoj transparentnosti i omogućava bolju evaluaciju učinka javnih politika na gluhe i nagluhe građane.","Nije prihvaćen","Predložene izmjene i dopune Pravilnika o proračunskim klasifikacijama odnose se isključivo na proračunsku klasifikaciju izvori financiranja.\n\nEkonomska, funkcijska i programska klasifikacija nisu predmet predloženih izmjena i dopuna Pravilnika, stoga se ovaj komentar ne prihvaća."]
[3,"MLADENKA KARAČIĆ","PRAVILNIK O IZMJENAMA I DOPUNAMA PRAVILNIKA O PRORAČUNSKIM KLASIFIKACIJAMA,\nČlanak 1.","U članku 1. stavku 4. u izvor financiranja 40 Prihodi od komunalne naknade treba dodati riječi: \"i komualnog doprinosa\". Istim Zakonom propisana je namjena krištenja komunalne naknade i komunalnog doprinosa.\nMišljenja sam da bi se u istom stavku u izvoru 7 Prihodi od prodaje ili zamjene nefinancijske imovine i naknade s naslova osiguranja mogao otvoriti novi podizvor 72 Prihodi od naknada s naslova osiguranja, a podizvoru 71 promijeniti naziv u \"Prihodi od prodaje ili zamjene nefinancijske imovine \".\nU stavku 8. u podstavku 2. iz naziva brojčane oznake 5012 treba brisati pojašnjenje: \"koja označava da su korisniku EU projekta raspoloživa sredstva iz državnog proračuna za iznos nacionalnog sufinanciranja“. Također u istom stavku u podstavku 6. iz naziva brojčane oznake 50815 treba brisati pojašnjenje: \"koja označava da su korisniku EU projekta raspoloživa sredstva iz državnog proračuna na teret primljenog zajma iz Mehanizma za oporavak i otpornost. Pojašnjenja ne mogu biti dio naziva izvora financiranja.\nDodatni komentar na stavke 7. i 8.: Je li u trenutku pripreme proračuna i projekcija poznato iz kojih izvora će se doznačiti sredstva odnosno dobiti prihodi? I je li primatelju važno iz kojih sredstava mu državni proračun doznačuje sredstva pomoći?\nAko nositelj projekta proračunski korisnik državnog proračuna prenosi sredstva iz izvora financiranja 563 Europski fond za regionalni razvoj drugom proračunskom korisniku državnog proračuna koji je partner, to se knjiži na podskupinama ekonomske klasifikacije 369 odnosno 639. Koji je to izvor partneru, primatelju sredstava? 563 ili 50? Do sad je to partneru (primatelju) bio izvor 52 kojeg nema u ovom prijedlogu Pravilnika.","Djelomično prihvaćen","Prihvaća se komentar u dijelu dodavanja riječi \"i komunalnog doprinosa\" u članku 1. stavku 4. u izvoru financiranja 40 koji sada glasi:\n\n\"40 Prihodi od komunalne naknade i komunalnog doprinosa\"\n\nNaziv izvora financiranja 40 mijenja se i u Prilogu 2 Pravilnika.\n\nNe prihvaća se komentar kojim se predlaže otvaranje novog podizvora \"72 Prihodi od naknada s naslova osiguranja\", te da se u podizvoru 71 promijeni naziv u \"Prihodi od prodaje ili zamjene nefinancijske imovine\".\n\nAnalizom podataka o prihodima ostvarenima s naslova osiguranja pokazala je da se ne radi o značajnim financijskim iznosima, a ostvarenje prihoda po ovoj osnovi je neizvjesno, stoga ga nije potrebno planirati. \n\n\nPrihvaća se komentar da se u članku 1., stavku 8. podtočkama 2. i 6. iz naziva brojčanih oznaka izvora 5012 i 50815 briše dio teksta koji čini pojašnjenje.\nObrazloženje namjene kada se koriste navedeni izvori financiranja sastavni je dio dodatnih uputa koje izrađuje Ministarstvo financija.\n\nDodatni komentar vezan uz članak 1. stavke 7. i 8. se prima na znanje te se napominje da će navedeno detaljnije biti objašnjeno u Uputi za izradu prijedloga državnog proračuna Republike Hrvatske 2026.-2028."]
[4,"MLADENKA KARAČIĆ","PRAVILNIK O IZMJENAMA I DOPUNAMA PRAVILNIKA O PRORAČUNSKIM KLASIFIKACIJAMA,\nČlanak 2.","Čl. 2. st. 5. glasi: \"U izvor financiranja 2 Doprinosi uključuju se prihodi od uplaćenih obveznih doprinosa koji se koriste za potrebe planiranja i izvršavanja državnog proračuna te financijskog plana Hrvatskog zavoda za zdravstveno osiguranje.\"\nIz ovoga bi se moglo zaključiti da se doprinos za mirovinsko osiguranje može koristiti za bilo koje rashode i izdatke državnog proračuna.\n\nSt.10. glasi: Iznimno od stavka 9. ovoga članka u izvor financiranja 5 Pomoći uključuju se i primici od financijskih instrumenata. Financijski instrumenti se spominju i u stavcima 10., 13. i 15.\nPrema Računskom planu primici od financijskih instrumenata uključuju skupine:\n82 Primici od izdanih financijskih instrumenata - vrijednosnih papira\n83 Primici od prodaje financijskih instrumenata - dionica i udjela u glavnici\nUključuje li se to u izvor financiranja 5 Pomoći? Ako ne, koji su to financijski instrumenti koji se uključuju u izvor financiranja Pomoći? Mislim da treba definirati što obuhvaćaju financijski instrumenti u smislu ovoga Pravilnika.\n\nNadalje, komentar vezano uz st. 13.:\nSukladno čl. 122. Zakona o proračunu JLP(R)S se može zadužiti za realizaciju projekta koji se sufinancira iz fondova Europske unije (za predfinanciranje). U tom slučaju obvezna je primljena sredstva Europske unije i/ili pomoći za sufinanciranje iz državnog proračuna vezano za realizaciju projekta za koji se zadužila utrošiti na otplatu zaduženja koje se odnosi na dio projekta za koji su primljena sredstva Europske unije i/ili pomoći za sufinanciranje iz državnog proračuna.\nAko prema ovom Pravilniku primitak (razred 8 ekonomske klasifikacije) od tog zaduživanja evidentira na izvoru 5 Pomoći, na kojem izvoru će evidentirati prihod od refundacije (iz fondova EU ili iz državnog proračuna) i povrat zaduženja (razred 5 Izdaci ekonomske klasifikacije) iz refundiranih sredstava sukladno Zakonu o proračunu?","Prihvaćen","Prihvaća se komentar vezan uz članak 2., stavak 5. \n\nRadi jasnije izričaja, stavak je preformuliran i sada glasi:\n\n\"U izvor financiranja 2 Doprinosi uključuju se prihodi od uplaćenih doprinosa  za zdravstveno osiguranje i doprinosa za mirovinsko osiguranje.\"\n\nPrihvaća se komentar o propisivanju što obuhvaćaju financijski instrumenti u smislu primjene ovoga Pravilnika. Stoga se u članku 2. dodaje stavak 16. koji glasi:\n\n\"Financijski instrumenti u smislu stavaka 10., 13. i 15. ovoga članka, predstavljaju EU sredstva po programima, odnosno fondovima i instrumentima u obliku zajmova, jamstava i ulaganja u kapital.“\n\nPrima se na znanje komentar na članak 2., stavak 13. te se napominje da će detaljnije objašnjenje biti dano u Uputi za izradu prijedloga proračuna jedinica lokalne i područne (regionalne) samouprave za razdoblje 2026.-2028."]